Pornokanale sal aparte pakket weesTopTV se drie nuwe pornokanale sal as ŉ afsonderlike pakket aan intekenare beskikbaar wees en verskeie ander veiligheidsmaatsreëls sal van krag wees. TopTV sê die pornografiese programme sal slegs in waterskeidingstydgleuf tussen 20:00 en 05:00 uitgesaai word en dat verskeie veiligheidsmaatreëls, waaronder ŉ PIN-kode en ouderdomsbevestiging van krag sal wees. Dit kom nadat die Onafhanklike Kommunikasie-owerheid van Suid-Afrika (Okosa) aan TopTV regte toegestaan het om pornografie uit te saai. TopTV het die beslissing as ŉ “oorwinning vir demokrasie en vryheid van spraak” bestempel. Die drie pornokanale is Playboy TV, Desire TV en Private Spice.